cyanic-selkie/wikianc huggingface dataset:
লায়লা ইমরেত
লায়লা ইমরেত (জন্ম ১৯৮৭) কুর্দি বংশোদ্ভূত তুর্কি রাজনীতিবিদ। তিনি জার্মানিতে বেড়ে ওঠেন, কিন্তু ২০১৩সালে নিজ দেশে ফিরে আসেন এবং ২০১৪ সালের ৩১ মার্চ  সিজারের মেয়র নির্বাচিত হন। কুর্দি-তুর্কি দ্বন্দ্বের সময় সিজার অবরোধের পর ২০১৫ সালের ১১ সেপ্টেম্বর সরকার তাকে তার পদ থেকে বরখাস্ত করেছিল। তিনি অবশেষে জার্মানিতে পালিয়ে যান, যেখানে তিনি এই অঞ্চলে মানবাধিকার লঙ্ঘনের বিরুদ্ধে কথা বলা অব্যাহত রেখেছেন। তিনি ২০১৭ সালের একটি  প্রামাণ্য চলচ্চিত্র দিল লায়লা এর বিষয় ছিলেন এবং আইএলএইচআর এর ২০১৮ সালের কার্ল ভন অসিয়েৎস্কি পদক বিজয়ী হন।
প্রাথমিক জীবন ও শিক্ষা
লায়লা ১৯৮৭ সালের জুন মাসে তুরস্কের দক্ষিণ -পূর্বাঞ্চলীয় আরনাক প্রদেশের সিজারে জন্মগ্রহণ করেন। তার বাবা চার বছর বয়সে নিরাপত্তা বাহিনী ও পিকেকে- এর মধ্যেকার সংঘর্ষে নিহত হয় এবং তার পরিবার ১৯৯২ সালে মেরসিনে পালিয়ে যায়। তিনি ১৯৯৬ সালে জার্মানিতে ব্রেমেনে চলে যান এবং আত্মীয়দের সাথে থাকতেন। তিনি জার্মানিতে শিক্ষকতা অধ্যয়ন করেন, এবং একটি আয়া ও একটি হেয়ারড্রেসার হিসাবে কাজ করেন।
তুরস্কে ফিরে আসুন ও নির্বাচন
তিনি ২০১৪ সালের মার্চ মাসে সিজার ফর দ্য পিস অ্যান্ড ডেমোক্রেসি পার্টির (বিডিপি) জন্য সহ-মেয়র নির্বাচিত হন, ৮৩% ভোট পেয়ে, তুর্কি নির্বাচনের জন্য এটি একটি রেকর্ড। ২৭ বছর বয়সে, তিনি সিজারের প্রথম মহিলা মেয়র ও তুরস্কের সর্বকনিষ্ঠ মেয়র ছিলেন।  বিডিপি'তে নারী প্রতিনিধিত্বের জন্য ৪০% কোটা ছিল এবং সহ-প্রার্থী ব্যবস্থা চালু করা হয়েছিল, যেখানে একজন নির্বাচিত নেতা ও ডেপুটি সমান ভূমিকা পালন করবেন এবং একসঙ্গে কাজ করবেন, যার ফলে জেলা ও পৌর নেতৃত্বের জন্য নির্বাচিত মহিলাদের সংখ্যা বৃদ্ধি পেয়েছে। সারা দেশ জুড়ে মেয়র পদে নির্বাচিত বহু সংখ্যক মহিলার মধ্যে ইমরেত ছিলেন, এবং মহিলাদের সমস্যাকে অগ্রাধিকার দেওয়ার অঙ্গীকার করেছিলেন। তিনি বলেন, "এটা মহিলাদের সাহস দেয় আমাকে মেয়র হিসেবে দেখার। আরও বেশি নারী ও যুবা রাজনীতিতে যুক্ত হবে।" তিনি কমিউনিটির জন্য একটি স্বাভাবিক জীবন তৈরি, পার্ক ও খেলার মাঠ নির্মাণ এবং "শিশুদের এমন শৈশব লাভ করার সুযোগ দেওয়ার পরিকল্পনা করেছিলেন যা তিনি কখনও পাননি।"
জেমস এ. গারফিল্ড
জেমস গারফিল্ড (নভেম্বর ১৯, ১৮৩১ – সেপ্টেম্বর ১৯, ১৮৮১) মার্কিন যুক্তরাষ্ট্রের বিংশতম রাষ্ট্রপতি। তিনি মাএ ১৯৯ দিন ক্ষমতাশয় ছিলেন।
গঙ্গারাম মন্দির
স্থাপত্য
মন্দিরের স্থাপত্য শ্রীলঙ্কান, থাই, ভারতীয় এবং চীনা স্থাপত্যের একটি সারগ্রাহী মিশ্রণ প্রদর্শন করে।
এই বৌদ্ধ মন্দিরে বেশ কয়েকটি মনোরম ভবন রয়েছে এবং এটি বেইরা হ্রদের শান্ত জল থেকে দূরে একটি জমিতে অবস্থিত যা মূলত জলাভূমির একটি অংশে একটি ছোট আশ্রম ছিল। এটিতে একটি বিহার (মন্দির), চেতিয়া (প্যাগাডা) বোধিত্রী, বিহার মন্দিরা, সীমা মালাকা (ভিক্ষুদের সমাবেশ হল) এবং রিলিক চেম্বারের প্রধান বৈশিষ্ট্য রয়েছে। এছাড়াও একটি জাদুঘর, একটি গ্রন্থাগার, একটি আবাসিক হল, একটি তিনতলা পিরিভেনা, শিক্ষা হল এবং একটি ভিক্ষু হল রয়েছে।
পর্যটকদের জন্য সবচেয়ে উল্লেখযোগ্য হল সীমা মালাকার স্থাপত্য, যেটি জিওফ্রে বাওয়ার নকশার জন্য একজন মুসলিম স্পনসরের অনুদানে নির্মিত হয়েছিল।
প্রসিদ্ধ দায়িত্বশীলগণ
এটি রতমালানা শ্রী ধর্মরামা থেরো, ওয়াসকাডুয়া শ্রী সুভূতি থেরো, ওয়েলিগামা শ্রী সুমঙ্গলা থেরো, ওয়েলিভিটিয়ে ধম্মরত্ন থেরো এবং পন্ডিত বতুওয়ান্টুদাওয়ের মতো পাণ্ডিত পণ্ডিতদের আবাসস্থল ছিল।
ইতিহাস
ডন বাস্তিয়ান (ডি সিলভা জয়সুরিয়া গুনেবর্ধনে, মুদালিয়ার) ১৯ শতকের একজন জাহাজ ব্যবসায়ী যিনি মাতারা শ্রী ধর্মরামা থেরোর জন্য একটি মন্দির নির্মাণের জন্য উপযুক্ত জমি খুঁজছিলেন, তিনটি মুরের একটি সুন্দর ট্র্যাক্ট কিনেছিলেন এবং প্রচুর খরচে জমিটি ভরাট করে প্রস্তুত করেছিলেন। জমিটি মোরাগোদা এলা দ্বারা দুই দিকে সীমানাযুক্ত ছিল এবং মন্দিরটি নির্মাণের জন্য পেটিগালা এলা ব্যবহার করা হয়েছিল, যা পরবর্তীকালে পদোথোটা গঙ্গারাময়া বিহারায় নামকরণ করা হয়েছিল। মুদালিয়ার জনগণের সহায়তায় ৩০টি রিয়ানের একটি বিশাল 'চৈত্য' (দাগাবা) তৈরি করেন এবং অনুরাধাপুরায় প্রাপ্ত মন্দিরের প্রবেশপথের অনুকরণে একটি মহান আলংকারিক খিলান (থোরানা) এবং একটি 'সান্দাকদা পাহানা' তৈরি করেন। অনুরাধাপুরা থেকে মহান শ্রী মহা ভোদিয়ার আনা একটি 'বো' চারা তার নিজের হাতে রোপণ এবং লালন করা হয়েছিল। তিনি মন্দিরের চারপাশে একটি তিনতলা বিশিষ্ট প্রচার হল, দেয়াল, রেলিং এবং পরিখাও নির্মাণ করেছিলেন।
সুগন্ধা শক্তিপীঠ
সুগন্ধা শক্তিপীঠ বাংলাদেশের বরিশালের ১০ মাইল উত্তরে শিকারপুর গ্রামে অবস্থিত। এ হিন্দু মন্দিরটি শক্তিপীঠসমূহের অন্যতম।
এখানকার ভৈরব ত্র্যয়ম্বক, যার মন্দিরটি ঝালকাঠি থেকে ৫ মাইল দক্ষিণে পোনাবালিয়ায় অবস্থিত। পোনাবালিয়া সুগন্ধা নদীর তীরে অবস্থিত শমরাইল গ্রামের অন্তর্গত। হিন্দু ভক্তদের জন্য এটি একটি পবিত্র তীর্থস্থান।
বনজ কুমার মজুমদার
বনজ কুমার মজুমদার (জন্ম ১ জানুয়ারি ১৯৬৭) বাংলাদেশ পুলিশের একজন কর্মকর্তা। বর্তমানে তিনি অতিরিক্ত মহাপরিদর্শক পদে পুলিশ ব্যুরো অব ইনভেস্টিগেশন (পিবিআই) এর প্রধান হিসেবে দায়িত্ব পালন করছেন। বিভিন্ন আলোচিত ও ক্লুলেস হত্যাকাণ্ডের ক্লু উদ্ধার করে আলোচনায় আসেন মজুমদার।
সুগন্ধা শক্তিপীঠ
প্রধান উৎসব হচ্ছে শিব-চতুর্দশী।
বনজ কুমার মজুমদার
জন্ম ও শিক্ষাজীবন
মজুমদার রাজশাহী প্রযুক্তি ও প্রকৌশল বিশ্ববিদ্যালয় থেকে ইলেক্ট্রিক্যাল এন্ড ইলেক্ট্রনিক ইঞ্জিনিয়ারিং শেষ করে ১৯৯১ সালের ২০ জানুয়ারি বাংলাদেশ পুলিশে যোগদান করেন।
সুগন্ধা শক্তিপীঠ
এছাড়াও মহাযোগী স্বামী দয়ানন্দ অবধূত এই পোনাবালিয়ার ভৈরব মন্দিরে কঠোর শিবসাধনা করে সিদ্ধিলাভ করেছিলেন। বর্তমানে এই ভৈরব মন্দিরটি শিববাড়ি নামে বিখ্যাত এবং শৈব অবধূতমার্গীগণের মিলনক্ষেত্র হিসেবে পরিচিত।
বনজ কুমার মজুমদার
কর্মজীবন
বনজ কুমার সিএমপি’র গোয়েন্দা ইউনিটের সহকারি কমিশনার, চট্টগ্রামের অতিরিক্ত পুলিশ সুপার, আরআরএফ’র উপ কমিশনার, কক্সবাজারের জেলা পুলিশ সুপার, সিএমপি’র উপ কমিশনার হিসেবেও দায়িত্ব পালন করেন। এছাড়াও তিনি অতিরিক্ত ডিআইজি পদমর্যাদায় সিএমপিতে অতিরিক্ত পুলিশ কমিশনার (অপরাধ ও অভিযান) হিসেবে কর্মরত ছিলেন। সর্বশেষ তিনি ২০১৬ সালে পিবিআই প্রধান হিসাবে যোগ দেয়ার আগ পর্যন্ত ঢাকা মেট্রোপলিটন পুলিশের (ডিএমপি) যুগ্ম কমিশনার হিসেবে দায়িত্বরত ছিলেন। ২০২২ সালের ২২ শে জানুয়ারী তে তিনি অতিরিক্ত আইজিপি হিসেবে পদোন্নতি পান। তিনি তার প্রশংসনীয় কাজের জন্য বাংলাদেশ পুলিশ পদক-সেবা (বিপিএম) এবং প্রেসিডেন্ট পুলিশ পদক অর্জন করেন।
সুগন্ধা শক্তিপীঠ
গুরুত্ব
সত্য যুগে দক্ষ যজ্ঞের পর সতী মাতা দেহ ত্যাগ করলে মহাদেব সতীর মৃতদেহ কাঁধে নিয়ে বিশ্বব্যাপী প্রলয় নৃত্য শুরু করলে বিষ্ণু দেব সুদর্শন চক্র দ্বারা সতীর মৃতদেহ ছেদন করেন। এতে সতী মাতার দেহখন্ডসমূহ ভারতীয় উপমহাদেশের বিভিন্ন স্থানে পতিত হয় এবং এ সকল স্থানসমূহ শক্তিপীঠ হিসেবে পরিচিতি পায়। এখানে দেবী জগদম্বা সতী দেবীর নাসিকা পতিত হয়েছিল । ভারতচন্দ্রের ‘অন্নদামঙ্গল’ কাব্যে এই শক্তিপীঠের নাম পাওয়া যায় । শিবচরিতে ও পীঠনির্ণয়তন্ত্রে এই সতী পীঠের কথা আছে ।
বনজ কুমার মজুমদার
সমালোচনা
বাংলাদেশের পুলিশ সুপার বাবুল আক্তারের স্ত্রী মাহমুদা খানম মিতু হত্যার ঘটনায় প্রবাসী বাংলাদেশী সাংবাদিক ইলিয়াস হোসাইন গত ৩ সেপ্টেম্বর ‘স্ত্রী খুন, স্বামী জেলে, খুনি পেয়েছেন তদন্তের দায়িত্ব’ শিরোনামে একটি ভিডিও কনটেন্ট ইউটিউবে প্রকাশ করেন, যেখানে মিতু হত্যা, বাংলাদেশ পুলিশ, পিবিআই প্রধান বনজ কুমার মজুমদার ও সাম্প্রদায়িক ইস্যুসহ বেশ কিছু বিষয় দেখানো হয়। বনজ কুমার ভিডিওটিকে আপত্তিকর এবং অসত্য দাবি করে ধানমন্ডি থানায় মামলা দায়ের করেন এবং মামলার আবেদনে ভিডিওতে উপস্থাপিত তথ্যগুলোর প্রতিউত্তর হিসেবে তার বক্তব্য 'যুক্তি খণ্ডন' হিসেবে প্রদান করেন। এছাড়াও, পিবিআই কর্তৃক তদন্ত হওয়া নুসরাত হত্যা মামলার রায় পুনঃতদন্ত, আসামীদের মুক্তি ও বনজ কুমারের শাস্তির দাবিতে মানববন্ধন করে এলাকাবাসী, স্থানীয় আওয়ামিলীগ নেতৃবৃন্দ এবং আসামীর স্বজনরা।
সুগন্ধা শক্তিপীঠ
শক্তি দেবী ও ভৈরব
ভারতচন্দ্রের অন্নদামঙ্গল কাব্যে লেখা আছে –
সুগন্ধায় নাসিকা পড়িল চক্রহতা । ত্র্যম্বক ভৈরব তাহে সুনন্দা দেবতা ।।
এখানে দেবী সুনন্দা ও ভৈরব ত্র্যম্বক।
ইতিহাস
নদীমাতৃক বাংলাদেশে এক সময় পোনাবালিয়া ও সামরাইলের পাশ দিয়ে পবিত্র সুগন্ধা নদী প্রবাহিত হতো । কিন্তু কালের করাল গ্রাসে আজ সে নদী নাব্যতা, স্রোত হারিয়ে ক্ষীণ স্রোতা হয়েছে- যার নাম সোন্ধ । তবে মা কিন্তু এখনও আছেন। সুগন্ধা নদীর পূর্ব পাড়ে দেবীপীঠ পশ্চিম পাড়ে দেবীর ভৈরব ত্র্যম্বকেশ্বর বিরাজমান । একসময় এখানে গভীর জঙ্গল ছিল। দিনেরবেলাতেও লোকজন যেতে ভয় পেতেন । সেই সময় শিকারপুরের খুব ধনী ভূস্বামী শ্রীরাম রায় একদিন স্বপ্নে মহাদেবের আদেশ পেলেন । মহাদেব স্বপ্নে তাকে জানালেন–
অপরদিকে আর একটি ঘটনা । শিকারপুর গ্রামে পঞ্চানন চক্রবর্তী নামে একজন নিষ্ঠাবান ব্রাহ্মণ বাস করতো । সে ছিল সৎ, ধার্মিক, মানব প্রেমিক। একদা স্বপ্নে মা কালী তাকে দর্শন দিয়ে বললেন- “সুগন্ধার গর্ভে আমি শিলারূপে বিরাজিতা আছি। তুমি আমাকে সেখান থেকে তুলে এনে প্রতিষ্ঠা ও পূজোর ব্যবস্থা করো।” চক্রবর্তী মশাই সেই স্বপ্নাদেশে দেখানো জায়গা থেকে মায়ের পাষাণ মূর্তি তুলে প্রতিষ্ঠা ও নিত্য পূজা করতে লাগলেন । গ্রামের লোকেরা এসে যে যা পারে- তাই দিয়ে মায়ের সেবা করতে লাগলো ।
মূর্তি
দুঃখের বিষয় পুরনো মূর্তি চুরি হয়ে গেছে ।তবে সতী মায়ের প্রস্তরীভূত দেবী অংশ এখানে কোথায়- তা কেউ জানেন না। বর্তমানে সেখানে দেবী উগ্রতারার মূর্তি বিরাজিতা। তাকেই দেবী সুগন্ধা রূপে পূজা করা হয় । দেবী খড়্গ, খেটক, নীলপদ্ম, নর মুণ্ডের কঙ্কাল ধারণ করে আছেন । মাথার ওপর কার্ত্তিক, ব্রহ্মা, বিষ্ণু, শিব, গণেশ বিরাজমান । এই মূর্তি বৌদ্ধ তন্ত্রের উগ্রতারার । এথেকে প্রমাণিত ভারতবর্ষের বঙ্গপ্রদেশে প্রাচীন কাল থেকেই তন্ত্র সাধনার ব্যপক প্রচার ছিল ।  বাংলায় অনেক প্রাচীন কালী মন্দির, দেবী মন্দির দেখা যায় । বাংলায় শক্তি সাধনা হতো ।
নৌপরিবহন মন্ত্রণালয় (বাংলাদেশ)
ইতিহাস
১৯৭১-এর বাংলাদেশের মুক্তিযুদ্ধের পরে তৎকালীন রেল, নৌ ও সড়ক পরিবহন খাতের সমন্বয়ে যোগাযোগ মন্ত্রণালয় সৃষ্টি হয়। পরবর্তী সময়ে যোগাযোগ মন্ত্রণালয়ের কার্যপরিধি বৃদ্ধি পাওয়ায় জাতীয় স্বার্থে যোগাযোগ মন্ত্রণালয়কে পুনর্বিন্যাসপূর্বক বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয় প্রতিষ্ঠা করা হয়। ১৯৮৮ সালের জানুয়ারি মাসে বন্দর, জাহাজ চলাচল ও অভ্যন্তরীণ নৌ-পরিবহন মন্ত্রণালয়কে ‘‘নৌ-পরিবহন মন্ত্রণালয়’’ হিসেবে নামকরণ করা হয়।
সুগন্ধা শক্তিপীঠ
মন্দির
সুগন্ধা শক্তিপীঠের দেবীর প্রাচীন মন্দির এখন আর নেই। এখন যেটা আছে সেটা নবনির্মিত ।
পূজা
বৌদ্ধ তন্ত্রে তারা সাধনার বিশেষ প্রণালী দেখা যায়- সেই মতেই তারা মায়ের উপাসনা হয়।
বি বি দত্ত
ডাঃ বি বি দত্ত (জন্ম: ১৯৩৮) তিনি মেঘালয়ের একজন ভারতীয় রাজনীতিবিদ। তিনি মেঘালয় প্রদেশ কংগ্রেস কমিটির সাধারণ সম্পাদক ছিলেন (১৯৭৮-১৯৮৯) এবং কয়েকটি প্রকাশনা সম্পাদনা করেছিলেন। ১৯৯৩ সালে তিনি রাজ্যসভার সদস্য নির্বাচিত হন এবং ১৯৯৯ সাল পর্যন্ত দায়িত্ব পালন করেন।
সূত্র
B. B. Dutta
এশীয় পাতা কাইট্টা
এশীয় পাতা কাইট্টা বা এশীয় পাতা কাছিম (Asian leaf turtle), (বৈজ্ঞানিক নাম: Cyclemys dentata) হচ্ছে কচ্ছপের একটি প্রজাতি। এটি ভারত, নেপাল, মায়ানমার, থাইল্যান্ড, কম্বোডিয়া, ভিয়েতনাম, মালয়েশিয়া, ফিলিপাইন, চীন এবং বাংলাদেশে পাওয়া যায়।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ব্যাকরণ
ভাষাবিজ্ঞানের পরিভাষায় ব্যাকরণ বলতে সাধারণত ভাষার কাঠামোর, বিশেষ করে শব্দ ও বাক্যের কাঠামোর, গবেষণাকে বোঝায়। এ অর্থে ব্যাকরণ হল কোন ভাষার রূপমূলতত্ত্ব ও বাক্যতত্ত্বের আলোচনা। কখনও কখনও আধুনিক ভাষাবিজ্ঞানে ব্যাকরণ পরিভাষাটি দিয়ে কোন ভাষার কাঠামোর সমস্ত নিয়মকানুনের বর্ণনাকে বোঝানো হয়, এবং এই ব্যাপকতর সংজ্ঞার ভেতরে ঐ ভাষার ধ্বনিতত্ত্ব ও প্রয়োগতত্ত্বের আলোচনাও চলে আসে।
উপরে দেওয়া ব্যাকরণের সংজ্ঞাগুলি মূলত উচ্চতর ভাষাবিজ্ঞানী মহলে প্রচলিত এবং এ ধরনের ব্যাকরণকে বর্ণনামূলক ব্যাকরণও বলা হয়। অন্যদিকে স্কুল কলেজে পাঠ্য ব্যাকরণগুলিতে ভাষার সম্পূর্ণ নিরপেক্ষ বৈজ্ঞানিক বর্ণনা থাকে না, বরং এগুলিতে সাধারণত মান ভাষার কাঠামোর কিছু বিবরণের পাশাপাশি আদর্শ বা মান ভাষাতে লেখার বিভিন্ন উপদেশমূলক নিয়ম বিধিবদ্ধ করে দেওয়া থাকে। এগুলিকে বলা হয় বিধানবাদী ব্যাকরণ।
ব্যুৎপত্তি ও সংজ্ঞা
ব্যাকরণ শব্দটির বুৎপত্তিগত অর্থ হলো "বিশ্লেষণ" (বি + আ + ক্রি + অন) বিশেষ এবং সম্যকরূপে বিশ্লেষণ। ভাষার সংজ্ঞা প্রসঙ্গে নানান সাহিত্যিক নানান মতামত লক্ষ্য করা যায় তবে যে সমস্ত মতামতগুলি গ্রহণযোগ্য তাদের মধ্যে উল্লেখযোগ্য হলো- সুনীতিকুমার চট্টোপাধ্যায় এর মতে, যে শাস্ত্রে কোনো ভাষাকে বিশ্লেষণ করে তার স্বরূপ আকৃতি ও প্রয়োগের নীতি বুঝিয়ে দেওয়া হয়, সেই শাস্ত্র কে বলে সেই ভাষার ব্যাকরণ।
ইতিহাস
ভারত উপমহাদেশের প্রথম ব্যাকরণ গ্রন্থটির নাম হচ্ছে অষ্টাদধয়ী। এ ব্যাকরণটি আর্য বা সংস্কৃত ভাষায় রচিত এটি লিখেছেন পাণিনি। ১.প্রথম বাংলা ব্যাকরণ প্রকাশিত হয় ১৭৪৩ সালে পর্তুগিজ ভাষায়। এর লেখক ছিলেন মানোয়েল দা আসুম্পসাঁও। তাঁর বাংলা-পর্তুগিজ অভিধানের ভূমিকা অংশ হিসেবে তিনি এটি রচনা করেন।এটি রোমান হরফে লেখা হয়েছি। মূলত পর্তুগিজরা বাংলায় এসে ব্যবসা-বাণিজ্য করতে পারে সেই জন্য এই ব্যাকরণ লেখা হয়েছে। এই ব্যাকরণ এর নাম পর্তুগিজ বাংলা ব্যাকর। যেহেতু টাইপ মেশিন রোমানরা তৈরি করেছে তাই এর মধ্যে রোমান হরফ ছাড়া  আর হরফ না থাকাই  রোমান হরফে ব্যাকরণটি প্রকাশ করতে হয়েছে। ২.এরপর ১৭৭৮ সালে প্রকাশিত হয় মাদ্রাজ থেকে নাথানিয়েল ব্রাসি হ্যালহেড প্রণীত। যাকে ( N.B Halhed) নামেও বলা যায়।ইংরেজি ভাষায় রচিত পূর্ণাঙ্গ একটি বাংলা ব্যাকরণ। নাথালিয়েন ব্রাসি হেলহেড এটি লিখেছিলেন ১৭৭৬ সালে প্রকাশ হয় ১৭৭৮ সালে এ ব্যাকরণ এর নাম ছিল (A grammar of the Bengal language) ৩.এরপর সম্পূর্ণ বাংলা ভাষায় ব্যাকরণ হচ্ছে গৌড়ীয় ব্যাকরণ। এটি লিখেছেন রাজা রামমোহন রায় ১৮২৯ সালে। তবে রাজা রামমোহন রায়ের মৃত্যুর পরে কলকাতার একটি প্রতিষ্ঠান (School book Society of Kolkata) প্রকাশ করেন এ প্রকাশকাল ১৮৩৩।
জ্ঞানযোগ
জ্ঞানযোগ (ज्ञानयोगः,, Джняна-йога, ஞான யோகம், , 즈냐나 요가) বা জ্ঞানমার্গ হল মোক্ষ বা মুক্তির জন্য তিনটি ধ্রুপদী পথের মধ্যে একটি (মার্গ)। হিন্দুধর্মে, এটি "জ্ঞানের পথ" এর উপর জোর দেয়,  "আত্ম-উপলব্ধির পথ" নামেও পরিচিত। অন্য দুটি হল কর্মযোগ (কর্মমার্গ) ও ভক্তিযোগ (ভক্তিমার্গ)। হিন্দু গ্রন্থের আধুনিক ব্যাখ্যায় রাজযোগ এবং ক্রিয়াযোগের মতো পদ্ধতি, কৌশল ও সূত্র পাওয়া গেছে।  সংস্কৃত ভাষায় "জ্ঞান" শব্দের অর্থ "জানা"।
জ্ঞানযোগ হল নাম ও রূপের বাইরে গিয়ে পরম সত্যকে উপলব্ধি। জ্ঞানযোগ অনুসারে, এই উপলব্ধির মাধ্যমে মোক্ষ লাভ সম্ভব। যোগ দর্শনের অন্যান্য শাখায় একটি বিশেষ নাম বা রূপকে ধ্যান করার মাধ্যমে পরম সত্যকে উপলব্ধি করার কথা বলা হয়। কিন্তু জ্ঞানযোগে তা বলা হয় না। জ্ঞানযোগের মতে, শুধুমাত্র জ্ঞানই যথেষ্ট। এই যোগের কোনো কোনো অভিমত সাংখ্য দর্শনের অনুরূপ।
ভগবদ্গীতা অনুসারে, অদ্বৈতবাদী দার্শনিক আদি শঙ্কর “ব্রহ্মজ্ঞান”-এর উপর প্রাথমিক গুরুত্ব আরোপ করেছেন। অন্যদিকে। বিশিষ্টাদ্বৈতবাদী দার্শনিক রামানুজের মতে, জ্ঞান ভক্তির একটি শর্ত মাত্র। ভগবদ্গীতায় (১৩।৩) কৃষ্ণ বলছেন, প্রকৃত জ্ঞান “ক্ষেত্র” (কর্মের ক্ষেত্র—অর্থাৎ, দেহ) এবং “ক্ষেত্রজ্ঞ”-এর (দেহকে যিনি জানেন—অর্থাৎ, আত্মা) সঠিক ধারণার মাধ্যমে পাওয়া যায়। কৃষ্ণের মতে, জ্ঞানীর এই দুইয়ের পার্থক্য সম্পর্কে অবহিত হওয়া কর্তব্য।
সাধন চতুষ্টয়
অদ্বৈত বেদান্তে মোক্ষ লাভের জন্য “সাধন-চতুষ্টয়” বা চার প্রকার সাধনার কথা বলা হয়েছে। এই পথে চারটি ধাপ রয়েছে:
এম খুরশীদ হোসেন
এম খুরশীদ হোসেন বাংলাদেশ পুলিশের একজন কর্মকর্তা এবং র‌্যাপিড অ্যাকশন ব্যাটেলিয়ানের (র‌্যাব) মহাপরিচালক। ইতিপূর্বে তিনি পুলিশ সদর দপ্তরের অতিরিক্ত আইজিপি (ক্রাইম অ্যান্ড অপারেশনস) হিসেবে দায়িত্ব পালন করেছেন।
জীবনী
খুরশীদ হোসেন ১৯৯০ সালে ১২তম বিসিএস-এ পুলিশ ক্যাডারে উত্তীর্ণ হয়ে ১৯৯১ সালের ২০ জানুয়ারি সহকারী পুলিশ সুপার (এএসপি) হিসেবে বাংলাদেশ পুলিশে যোগদান করেন। ২০২১ সালে অতিরিক্ত আইজিপি (গ্রেড-২) পদে পদোন্নতির পূর্বে খুরশিদ হোসেন পুলিশ হেডকোয়ার্টার্সের ডিআইজি হিসেবে কর্মরত ছিলেন।
রশিদ উদ্দিন আহমদ
কর্মজীবন
১৯৭০ সালের এপ্রিলে আহমদ ঢাকায় ফিরে আসেন এবং প্রথমে সহকারী সার্জন হিসাবে তারপর সহযোগী অধ্যাপক হিসাবে নিউরোসার্জিকাল ইউনিট অব ইনস্টিটিউট অফ পোস্টগ্রাজুয়েট মেডিসিন অ্যান্ড রিসার্চে (আইপিজিএমআর) কাজ করেন। একাত্তরের যুদ্ধের সময়, তিনি এডিনবার্গে চলে আসেন এবং ইংল্যান্ড এবং ওয়েলসের বেশ কয়েকটি হাসপাতালে প্রথমে সিনিয়র রেজিস্ট্রার এবং তারপরে পরামর্শক নিউরোসার্জন হিসাবে কাজ করেছিলেন। ১৯৭৬ সালে তিনি স্থায়ীভাবে ঢাকায় ফিরে আসেন এবং ১৯৭৯ সালে আইপিজিএমআরে নিউরোসার্জারির অধ্যাপক হিসেবে যোগ দেন এবং পরে সম্মিলিত সামরিক হাসপাতালে পরামর্শক নিউরোসার্জন হিসাবে যোগ দেন। ১৯৯৯ সালে আইপিজিএমআরকে বঙ্গবন্ধু শেখ মুজিব মেডিকেল বিশ্ববিদ্যালয় হিসেবে রুপান্তরিত হলে তিনি নিউরোসার্জারি বিভাগের প্রথম চেয়ারম্যান হিসেবে দায়িত্ব পালন করেন।
১৯৮৭ সালে তিনি বাংলাদেশ সোসাইটি অব নিউরোসায়েন্সের প্রতিষ্ঠাতা সাধারণ সম্পাদক (এবং পরবর্তীকালে প্রেসিডেন্ট) হন। তারপর ১৯৯৮ সালে, তিনি বাংলাদেশ সোসাইটি অব নিউইরোসার্জনসের প্রতিষ্ঠাতা সভাপতি হন। তিনি ২০১২ সালে জাতীয় স্নায়ুবিজ্ঞান ইনস্টিটিউট প্রতিষ্ঠায় সহায়তা করেছিলেন। তিনি এশিয়ান কংগ্রেস অব নিউরোলজিকাল সার্জনস (এসিএনএস) এর প্রতিষ্ঠাতা সদস্য ছিলেন। তিনি সাউথ এশিয়ান অ্যাসোসিয়েশন অফ নিউরোলজিকাল সোসাইটির দ্বিতীয় প্রেসিডেন্ট, এশিয়ান অস্ট্রালাসিয়ান সোসাইটি অব নিউরোলজিকাল সার্জনসের সন্মানিত প্রেসিডেন্ট ছিলেন।
তিনি পূর্ব পাকিস্তান জাতীয় বাস্কেটবল দলের প্রথম অধিনায়ক ছিলেন। ১৯৮৯ সালে, তিনি ডেভিস কাপের জন্য বাংলাদেশ দলের অধিনায়ক ছিলেন।
ব্যক্তিগত জীবন
আহমদ ১৯৬৬ সালে কামরুন নাহারকে বিয়ে করেন। তাদের এক কন্যা, রাশিদা এবং এক পুত্র রেজা ছিল। আহমদের ভাই, গিয়াসউদ্দিন আহমদ, ঢাকা বিশ্ববিদ্যালয়ের ইতিহাসের অধ্যাপক ছিলেন যিনি ১৯৭১ বাংলাদেশী বুদ্ধিজীবী হত্যাকাণ্ডের শিকার হয়েছিলেন।
মৃত্যু
২০১৬ সালের ৯ ফেব্রুয়ারি থেকে পক্ষাঘাতগ্রস্ত হয়ে আহমদ অচেতন অবস্থায় মহাখালীস্থ মেট্রোপলিটন হাসপাতালে চিকিৎসাধীন ছিলেন এবং এখানেই ১৯ মার্চ তারিখে মৃত্যুবরণ করেন।
পুরস্কার ও সম্মাননা
চিকিৎসা ক্ষেত্রে অসাধারণ অবদানের জন্য ১৯৯৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” লাভ করেন।
আকালের সন্ধানে
আকালের সন্ধানে (In Search of a Famine) মৃণাল সেন পরিচালিত একটি বাংলা চলচ্চিত্র। এই চলচ্চিত্রটি মুক্তি পেয়েছিল ১৯৮০ সালে ।
বিষয়বস্তু
চলচ্চিত্রের কলাকুশলীরা শুটিঙের জন্য দল বেঁধে একটি গ্রামে আসে । চলচ্চিত্রটির বিষয়বস্তু ছিল তেতাল্লিশের মন্বন্তর । তেতাল্লিশের মন্বন্তর হয়েছিল ১৯৪৩ সালে এবং এর ফলে পঞ্চাশ লক্ষ মানুষের মৃত্যু ঘটেছিল । ছবির মাধ্যমে সেই সময়ের মানুষের চরম দুঃখজনক অবস্থাকে তুলে ধরাই ছিল তাদের লক্ষ্য । নানা অসুবিধা এবং উদ্বেগের মধ্যে দিয়ে শুটিং আরম্ভ হয় । শুটিঙের অবসরে কলাকুশলীদের মধ্যে নানা আলোচনা মজা চলতে থাকে । গ্রামের মানুষরা অবাক এবং সন্দেহের মধ্যে দিয়ে তাদের কাজকর্ম দেখে । ছায়াছবিটি যত এগিয়ে চলে তত নতুন করে তৈরি করা অতীতের সাথে বর্তমান অবস্থা মুখোমুখি হয় । ১৯৪৩ সালের সাথে ১৯৮০ সালের ঘটনার অদ্ভুত একটা সম্পর্ক তৈরি হতে দেখা যায় । এরই সাথে জড়িয়ে যায় একজন গ্রামের মহিলার ভাগ্য । যার দৃষ্টিভঙ্গি ছবিটিতে একটি আলাদা মাত্রা যোগ করে । তা হল ভবিষ্যৎ । এই অবস্থাটি ছিল আকালের সন্ধানীদের কাছে খুবই অনভিপ্রেত একটি অবস্থা ।
অ্যারাউন্ড দি ওয়ার্ল্ড ইন এইটি ডেইজ (১৯৫৬-এর চলচ্চিত্র)
অ্যারাউন্ড দি ওয়ার্ল্ড ইন এইটি ডেইজ (Around the World in 80 Days) ১৯৫৬ সালে চিত্রায়িত একটি অ্যাডভেঞ্চার চলচ্চিত্র। এই ছবিতে অভিনয় করেন ডেভিড নিভান ও ক্যান্টিনফ্লাস। চলচ্চিত্রটির পরিচালনায় ছিলেন মাইকেল অ্যান্ডারসন। জুল ভার্নের বিখ্যাত কল্পবিজ্ঞান গ্রন্থ অ্যারাউন্ড দি ওয়ার্ল্ড ইন এইটি ডেইজ অবলম্বনে চলচ্চিত্রটি নির্মাণ করা হয়। ১৮৩ মিনিটের এই চলচ্চিত্রটি সেরা চলচ্চিত্র হিসেবে অস্কার জিতে নেয়।
রাসেল পিটার্স
রাসেল ডমিনিক পিটার্স (জন্ম ২৯ সেপ্টেম্বর, ১৯৭০) হলেন একজন কানাডিয়ান স্ট্যান্ড-আপ কৌতুকাভিনেতা, অভিনেতা এবং প্রযোজক।
তিনি ১৯৮৯ সালে টরন্টোতে তার পারফরম্যান্স শুরু করেছিলেন এবং ২০০৮ সালে জেমিনি অ্যাওয়ার্ড অর্জন করেছিলেন। ২০১৩ সালে ফোর্বসের বিশ্বের সর্বাধিক বেতনের কৌতুক অভিনেতাদের তালিকায় তিনি তিন নম্বরে ছিলেন এবং তিনিই নেটফ্লিক্স স্ট্যান্ড-আপ স্পেশাল প্রাপ্ত প্রথম কৌতুক অভিনেতা। তিনি হিপ-হপ বিবর্তন (২০১৬) উত্পাদনের জন্য সেরা আর্টস প্রোগ্রামিংয়ের জন্য পিবডি অ্যাওয়ার্ড এবং আন্তর্জাতিক এমি অ্যাওয়ার্ডও অর্জন করেছিলেন। তিনি বর্তমানে লস অ্যাঞ্জেলেসে থাকেন।
প্রাথমিক জীবন
পিটারসের জন্ম অন্টারিওয়ের টরন্টোতে এরিক এবং মরিন পিটার্স দম্পতির কোলে। চার বছর বয়সে তার পরিবার ব্র্যাম্পটনের শহরতলিতে চলে এসেছিলো। তার বড় ভাই ক্লেটন বর্তমানে তার ম্যানেজারের দায়িত্ব পালন করছেন। পিটারস একজন নবীন ক্যাথলিক। তাঁর পিতা-মাতা উভয়ই অ্যাংলো-ইন্ডিয়ান বংশোদ্ভূত ছিলেন। তাঁর প্রয়াত পিতা ভারতের বোম্বাইয়ে জন্মগ্রহণ করেছিলেন।
পিটারস চিঙ্গুয়াচৌসি মাধ্যমিক বিদ্যালয়ে নবম-দশম এবং ব্রামালিয়ার নর্থ পিল মাধ্যমিক বিদ্যালয়ে একাদশ-দ্বাদশ গ্রেডে পড়াশোনা করেছেন। জাতীয়তার কারণে স্কুলে তাকে নিয়মিত হেনস্তা করা হত। অবশেষে তিনি বক্সিং শিখেছিলেন, যা তাকে বুলিংয়ের বিরুদ্ধে প্রতিরোধ করতে সহায়তা করেছিল।
চেস্টার এ. আর্থার
'''চেস্টার এ. আর্থার''' (অক্টোবর ৫, ১৮২৯ – নভেম্বর ১৮, ১৮৮৬) মার্কিন যুক্তরাষ্ট্রের ২১তম রাষ্ট্রপতি।
ওল্ডহ্যামের পাতা কাইট্টা
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
শেখ ফজিলাতুন্নেছা মুজিব সরকারি মহিলা কলেজ
শেখ ফজিলাতুন্নেছা মুজিব সরকারি মহিলা কলেজ নাটোর জেলার একটি মহিলা কলেজ।
ইতিহাস
২৭ ফ্রেব্রুয়ারী ১৯৯৭ নাটোর জেলা শহর হতে ১৮ কিলোমিটার দক্ষিণে বড়াইগ্রাম উপজেলার বনপাড়া পৌরসভার বনপাড়া বাজারের উত্তর-পূর্ব দিকে ২০০ মিটার দূরত্বে (মহিষভাঙ্গা) রোডে বনপাড়া-হাটিকুমরুল মহাসড়কের দক্ষিণ পার্শ্বে সংরক্ষিত প্রাচীরবেষ্টিত ১.৫৫ একর ভূমির উপর প্রতিষ্ঠিত হয় ‘‘শেখ ফজিলাতুন্নেছা মুজিব মহিলা অনার্স কলেজ’’। এলাকার কপিতয় ব্যক্তি এটি প্রতিষ্ঠা করেন। কলেজের প্রতিষ্ঠতা উপদেষ্টা ছিলেন অধ্যাপক মোঃ আবদুল কুদ্দুস এমপি, প্রতিষ্ঠাতা সভাপতি ছিলেন শহীদ ডাঃ আয়নুল হক।
অনুষদ ও বিভাগসমূহ
শেখ ফজিলাতুন্নেছা মুজিব সরকারি মহিলা কলেজে পঠিত বর্তমান অনুষদ ও বিভাগসমূহ -
ভবন সমূহ
মোট ভবন ৫টি
আবাসিক হলসমূহ
২টি
গ্রন্থাগার
১টি
হ্যামলেটসন দোহলিং
হ্যামলেটসন দোহলিং মেঘালয়ের পিপলস ডেমোক্রেটিক ফ্রন্টের রাজনীতিবিদ। তিনি মেলিম আসন থেকে ২০১৩ সালে মেঘালয় বিধানসভা নির্বাচনে নির্বাচিত হয়েছিলেন। তিনি ২০১৩ সাল থেকে কনরাড সাংমা মন্ত্রনালয়ে পৌর প্রশাসন, নগর বিষয়ক, তথ্য প্রযুক্তি ও যোগাযোগ মন্ত্রী ছিলেন।
তথ্যসূত্র
Hamletson Dohling
ইয়েরেভান মেট্রো
ইয়েরেভান মেট্রো (আর্মেনীয় ভাষায়: Երեւանի մետրոպոլիտեն, এরেভানি মেত্রোপোলিতেন) আর্মেনিয়ার রাজধানী ইয়েরেভানে সেবা প্রদানকারী একটি দ্রুত পরিবহন ব্যবস্থা। ব্যবস্থাটি ১৯৮১ সালে উদ্বোধন করা হয়। অন্যান্য প্রালতন সোভিয়েত মেট্রোগুলির মত এটিও ভূমির গভীরে অবস্থিত এবং এর স্টেশনগুলি দেশজ কারুকার্যখচিত। মেট্রোটির একমাত্র লাইন ১৩.৪ কিমি দীর্ঘ। বর্তমানে এতে সক্রিয় স্টেশনের সংখ্যা ১০। তবে নতুন মিনিবাস ব্যবস্থার প্রবর্তনের পর সাম্প্রতিক বছরগুলিতে এই মেট্রোর ব্যবহারকারীর সংখ্যা অনেক হ্রাস পেয়েছে।
শ্রী শান্তাদুর্গা মন্দির
শ্রী শান্তাদুর্গা হলেন অনেক গৌড় সারস্বত ব্রাহ্মণ পরিবারের কুলদেবী (পারিবারিক দেবতা)।
৪ ডিসেম্বর ২০১৬ (মার্গশীর্ষ শুদ্ধ পঞ্চমী) তারিখে শ্রী শান্তাদুর্গা দেবস্থান, কবলে তার অস্তিত্বের ৪৫০ তম বছর পূর্ণ করেছে।
নীলের বর্ণচ্ছটা
নীল রঙের রূপভেদসমূহ হিউ, ক্রোমা বা আলোকীয়তার ক্ষেত্রে ভিন্ন হতে পারে। রঙমানের ক্ষেত্রে বৈচিত্র্যকে বলে টিন্ট ও শেড। টিন্ট হলো নীলের সাথে সাদার মিশ্রিত রূপ এবং শেড কালোর মিশ্রিত রূপ। এসব রঙের অনেকগুলো নিচে দেখানো হলো।
নীলের সাদারূপসমূহ
এই অংশে নীলের সাদারূপ অর্থাৎ নীলাভ কোনো রঙের সাথে সাদা বা হালকা ধূসর রঙের মিশ্রিত রূপগুলো দেখানো হয়েছে।
কচি নীল
কচি নীল (Baby blue) প্যাস্টেল রঙের অন্যতম বলে পরিচিত। হিউ কোড 199 বিশিষ্ট এ রঙটি মূলত আসমানি রঙের একটি টোন।
baby blue ইংরেজিতে প্রথম রঙনামরূপে ব্যবহৃত হয় ১৮৯২ সালে।
হালকা নীল
ওয়েব রঙ হালকা নীল (Light blue) ডানপাশের রঙের বাক্সে দেখানো হলো। রঙটির কিছু রূপভেদ হলো আকাশী নীল, বেবি ব্লু, বা এঞ্জেল নীল। এক্স11 রং ব্যবস্থায় 194 হিউ কোড বিশিষ্ট এ রঙটি নীলের চেয়ে বরং সায়ানের বেশি কাছাকাছি।
ইংরেজি রঙনাম হিসেবে light blue প্রথম লিখিতভাবে ব্যবহৃত হয় ১৯১৫ সালে।
পারভিন
ডানে দেখানো রঙটি পারভিন বা পেরিউইঙ্কল (periwinkle blue)। রঙটির আরেক নাম ল্যাভেন্ডার নীল (lavender blue)। পেরিউইঙ্কল ফুলের নামানুসারে এর নামকরণ করা হয়েছে। সাধারণত হালকা নীলের একটি টোন হিসেবেও এটি পরিচিত।
গুঁড়ো নীল
ওয়েব রং গুঁড়ো নীল (Powder blue) ডানে দেখানো হয়েছে।
powder blue ইংরেজিতে রঙের নাম হিশেবে প্রথম ব্যবহৃত হয় ১৭৭৪ সালে।
প্রভাতী নীল
ডানে প্রদর্শিত রঙটি প্রভাতী নীল। এটি হলো ভোরের আকাশের রঙ।
ইংরেজিতে রঙের নামরূপে morning blue প্রথম কবে ব্যবহৃত হয়েছিল তা অজানা।
রঙের উৎস: ISCC-NBS Dictionary of Color Names (1955)--Color Sample of Morning Blue (color sample #149)
নীল (আরজিবি) (এক্স11 নীল)
আরজিবি রং মডেল ও এক্স11 রঙের তালিকায় কথিত নীল (blue) রঙটি ডানে দেখানো হয়েছে। কম্পিউটারের পর্দায় সৃজনীয় সবচেয়ে উজ্জ্বল রং এই নীল। এটি আরজিবি বর্ণস্থানের তিনটি মূল রঙের একটি, অন্য দুটি লাল ও সবুজ। ঐ তিনটি রঙের আলো একত্রে সর্বোচ্চ রঙগ্রাম (gamut) সৃষ্টি করতে সক্ষম যা কম্পিউটার বা টেলিভিশনে দেখা যায়।
এই রঙটিকে বর্ণচাকতির নীলও বলা হয়ে থাকে। এইচএসভি তথা আরজিবি বর্ণচাকতিতে এটি কাঁটায় কাঁটায় 240 ডিগ্রি কোণে থাকে। এটি একটি বর্ণালি রং যা পূর্বতন "নীল" রঙের ক্ষুদ্র-তরঙ্গের (বেগুনি) প্রান্তে অবস্থিত; বিজ্ঞানী নিউটন সম্ভবত এটাকেই "ইন্ডিগো" বলে চিহ্নিত করেছিলেন। এর পরিপূরক রঙ হলো হলুদ।
নীল (সিএমওয়াইকে) (পিগমেন্ট নীল)
সিএমওয়াইকে রং মডেলে কথিত নীল রং যা পিগমেন্ট নীল (pigment blue) নামেও পরিচিত, তা তৈরি করা হয় প্রসেস সায়ান এবং প্রসেস ম্যাজেন্টা রং সমান অনুপাতে মিশিয়ে। ডানপাশে রঙটা দেখানো হলো।
সিএমওয়াইকে রং মডেলের উদ্দেশ্য হলো কেবল তিনটি মূল রঙ ব্যবহার করে মুদ্রণে সর্বাধিক রঙগ্রাম সৃষ্টি। প্রদত্ত নমুনাটি আনুমানিক, কারণ ছাপার সময় কালি নানরকম হয়।
নীল (এনসিএস) (মনস্তাত্বিক প্রাথমিক নীল)
প্রাকৃতিক বর্ণ ব্যবস্থায় (NCS) কথিত নীল হলো আসমানির কাছাকাছি একটি রঙ, ডানে দেখানো হয়েছে (NCS 2060-B)। এই বর্ণ ব্যবস্থাটি চারটি স্বতন্ত্র হিউ বা মনস্তাত্বিক প্রাথমিক রং লালা, হলুদ, সবুজ ও নীলের ওপর নির্ভর করে তৈরি এবং ভিত্তি হলো রঙদর্শনের বিপরীত প্রক্রিয়া (opponent process)। স্ক্যান্ডিনেভিয়ায় এই বর্ণ ব্যবস্থাটি ব্যাপকভাবে জনপ্রিয়।
নীল (মুনসেল)
মুনসেল বর্ণ ব্যবস্থায় ((Munsell 5B)) কথিত নীল রং ডানে দেখানো হলো। মুনসেল বর্ণ ব্যবস্থা এমন একটি রঙস্থান যা তিনটি মাত্রা হিসেব করে রং শনাক্ত করে: হিউ, আলোকীয়তা ভ্যালু, এবং ক্রোমা (রঙের বিশুদ্ধতা)। সব রঙের অভিন্ন স্থানের জন্য পাঁচটি প্রাথমিক রঙবিশিষ্ট বর্ণগোলক ব্যবহার করতে হয়; রঙগুলো হলো লাল, হলুদ, সবুজ, নীল এবং পার্পল।
এখানে দেখানো মুনসেল রঙটি প্রকৃত রঙের কাছাকাছি, কারণ এই বর্ণালি রঙগুলোকে এসআরজিবি রঙগ্রামে মানিয়ে নেয়া হয়েছে। ২১ শতকে এই হিউটিকে আসমানি ও সায়ানের মধ্যবর্তী বলে ধরা হয়।
নীল (প্যানটোন)
নীল (প্যানটোন) (Blue (Pantone)) রঙটা প্যানটোনে নীল বলে কথিত।
রঙটির উৎস হলো "প্যানটোন টেক্সটাইল পেপার এক্সটেনডেড (TPX)"-এর রঙতালিকা; রং # Blue C, EC, HC, M, PC, U, বা UP—Blue.
নীল (ক্রেয়োলা)
নীল (ক্রেয়োলা) (Blue (Crayola)) রঙটিকে ক্রেয়োলা ক্রেয়নে শুধু নীল বলা হয়।
১৯০৩ সালে তৈরিকৃত আসল ক্রেয়োলা ক্রেয়নের অন্যতম ছিল এই "Blue"।
নীলের ছায়ারূপসমূহ
এ অংশে ছায়ারূপ (শেড) বলতে নীলের সাথে কালো বা গাঢ় ধূসর রঙের মিশ্রিত রূপকে বোঝানো হয়েছে। ছায়ারূপগুলো সাজানো হয়েছে তাদের ভ্যালু (উজ্জ্বলতা) (এইচএসভি কোডে V) অনুসারে; উজ্জ্বলতম রঙগুলো শুরুতে এবং গাঢ়তর রঙগুলো শেষে।
মধ্যম নীল
ডানপাশে দেখানো হয়েছে ওয়েব রং মধ্যম নীল (medium blue)। এটি আদর্শ নীল (h = 240°) রঙের একটি শেড।
স্প্যানিশ নীল
স্প্যানিশ নীল (Spanish blue) রঙটা ডানে দেখানো হলো। এটা আসমানি রঙের একটা শেড। রোজা গ্যালেগো এবং জুয়ান কার্লোস সান্জের সংকলিত Guía de coloraciones (Guide to colorations) (২০০৫) নামক রঙ-অভিধানে প্রদত্ত রঙটিকে বলা হয়েছে Azul। স্পেনীয় ভাষায় Azul অর্থ "নীল"।
উষ্ণ নীল
ইংরেজি রঙনাম হিশেবে liberty প্রথম ব্যবহৃত হয় ১৯১৮ সালে।
রঙটির উৎস: ISCC-NBS Dictionary of Color Names (1955)--Color Sample of Liberty (color sample #196)
মিশরী নীল
মিশরী নীল (Egyptian blue) একরকম পিগমেন্ট যা প্রাচীন মিশরে ব্যবহৃত হতো।
গাঢ় নীল
গাঢ় নীল (Dark blue) মূলত আদর্শ নীল (h = 240°) রঙের একটি শেড।
Dark blue নামটা এসেছে "Dark" (প্রাচীন ইংরেজির dark, derk, deork হতে উৎপন্ন; অ্যাংলো-স্যাক্সন dearc, এবং গ্যেলিক ও আইরিশ dorch, dorcha) এবং "Blue" (ইন্দো-ইউরোপীয় শব্দ bhlewos হতে উৎপন্ন হয়ে ফরাসী হতে গৃহীত) শব্দদ্বয় যুক্ত করে।
রেজুলেশন ব্লু
ডানপাশের রঙটি রেজুলেশন ব্লু (Resolution blue)।
২০০১ সালে Xona.com রং তালিকার অন্যতম রং হিশেবে এটি তৈরি করার পরেই নামটি প্রচলিত হয়।
নেভী ব্লু
নেভী ব্লু (Navy blue) রঙটা আদর্শ নীলের ((h = 240°)) একটি শেড। ১৭৪৮ সাল থেকে ব্রিটিশ রয়্যাল নেভীর অফিসারেরা যে গাঢ় নীল রঙের পোশাক পরতেন সেটাকেই নেভী ব্লু বলা হয়। তবে ১৮৪০ সালের পূর্বে এটাকে বলা হতো মেরিন ব্লু (marine blue)। বর্তমানে বিশ্বের অনেক দেশের নৌবাহিনীতে রঙটি প্রচলিত।
ইংরেজি রঙনাম হিশেবে navy blue-র প্রথম ব্যবহার ১৮৪০ সালে হয়েছিলো।
নিশি নীল
রঙটাকে প্রথমে শুধু midnight বলা হতো। ইংরেজি রঙনাম হিসেবে এটি প্রথম ব্যবহৃত হয় ১৯১৫ সালে।
বেগুনে নীল
বেগুনে নীল (independence) রঙটি ডানে দেখানো হলো।
রঙটির উৎস: ISCC-NBS Dictionary of Color Names (1955)--Color Sample of Independence (color sample #204).
স্পেস ক্যাডেট
রিজেন রং তালিকার অন্যতম রঙ। তালিকাটি অস্ট্রেলিয়া ও নিউজিল্যান্ডে খুবই জনপ্রিয়। প্রদত্ত রঙটি উদ্ভাবন করা হয়েছে ২০০৭ সালে।
প্রতিপ্রভ নীল
প্রতিপ্রভ নীল (Fluorescent blue) নীলের একটি উজ্জ্বল শেড যা ফ্লুরিসেন্ট কালার স্কিম ভিত্তি করে তৈরি। ভারতীয় ৫০ রুপির নোটে এটি প্রধান রঙ।
সংস্কৃতিতে নীলের রূপভেদ
Note: সাধারণ অর্থে সংস্কৃতিতে নীল রং সম্পর্কে জানতে মূল নিবন্ধ নীল দেখুন।
মানচিত্রাঙ্কনবিদ্যা
ফ্যাশন
আইনপ্রয়োগকারী সংস্থা
যৌনতা
সমাজবিজ্ঞান
বর্ণালীকে মুড়িয়ে বর্ণচাকতিতে রূপান্তর
যদি দৃশ্যমান বর্ণালীকে মুড়িয়ে বর্ণচাকতি বানানো যায়, তবে নীল (প্রাথমিক সংযোজী রঙ) দেখা যায় সবুজ এবং বেগুনীর মধ্যবর্তী স্থানে।:
বজ্রাসন, বোধগয়া
বজ্রাসন, বা বুদ্ধের প্রবোধন সিংহাসন (আই.এ.এস.টি: Vajrāsana; রত্ন/বজ্র সিংহাসন; চীনা: 金剛座 jīngāng zuò, চিনকাং সুও; তিব্বতি: རྡོ་རྗེའི་གདན་, র্দো র্জেই গদন ) একটি প্রাচীন পাথরের প্রস্থর যা বোধি বৃক্ষের নীচে অবস্থিত, সরাসরি বোধগয়ার মহাবোধি মন্দিরের পাশে। প্রস্থরটি মৌর্য সাম্রাজ্যের সম্রাট অশোক 250-233 খ্রিস্টপূর্বাব্দের মধ্যে বোধগয়ায় স্থাপন করেছিলেন বলে মনে করা হয়। যে স্থানে বুদ্ধ ধ্যান করেছিলেন।
বজ্রাসন হল গৌতম বুদ্ধের বোধিমণ্ড (জ্ঞানার্জনের আসন বা মঞ্চ)।  গৌতম বুদ্ধ এই স্থানটিতে নির্বাণ লাভ করেছিলেন, তিব্বতি গ্রন্থগুলিও বজ্রাসন শব্দটি বোধগয়াকে বোঝাতে ব্যবহার করে।
খালি সিংহাসনটি ছিল প্রারম্ভিক বৌদ্ধধর্মে ভক্তির কেন্দ্রবিন্দু, যাকে চৈত্য বা প্রতীকী ধ্বংসাবশেষ হিসাবে বিবেচনা করা হত। এটি দখল করার উদ্দেশ্যে ছিল না, তবে নিখোঁজ বুদ্ধের প্রতীক হিসাবে পরিচালিত হয়েছিল। প্রাচীন চিত্রগুলি দেখায় যে ভক্তরা এর সামনে নতজানু হয়ে প্রার্থনা করছে, যেমন তারা এখনও আধুনিক সময়ে করে।
বাংলাদেশ সুইডেন পলিটেকনিক ইনস্টিটিউট
বাংলাদেশ সুইডেন পলিটেকনিক ইনস্টিটিউট পার্বত্য চট্টগ্রামের রাঙামাটি জেলার কাপ্তাই উপজেলার কাপ্তাই হ্রদের তীরে অবস্থিত। এটি বাংলাদেশের একটি পুরাতন পলিটেকনিক ইনস্টিটিউটের মধ্যে অন্যতম। এটির নির্মাণ কাজ শুরু হয় ১৯৬০ সালে। তৎকালীন পাকিস্তান সরকার ও সুইডিশ সরকারের যৌথ উদযোগে সুইডিশ-পাকিস্তান ইনস্টিটিউট অব টেকনোলজি নামে প্রতিষ্ঠানটি প্রতিষ্ঠিত হয়। পরবর্তিতে, ১৯৭০ সালে সুইডিশ সরকারের চুক্তির মেয়াদ শেষ হয়ে গেলে, পরবর্তীকালে গণপ্রজাতন্ত্রী বাংলাদেশ সরকার এটি বাংলাদেশ সুইডেন পলিটেকনিক ইনস্টিটিউট নামকরণ করা হয়। স্বতন্ত্র শৈলীর রাজনীতিমুক্ত ইনস্টিটিউট হিসেবে সারা দেশে এর সুনাম রয়েছে।
ইতিহাস
১৯৫৮ সালে, পাকিস্তানের করাচিতে অবস্থিত সুইডিশ-পাকিস্তান ইনস্টিটিউট অব টেকনোলজিতে তৎকালীন পূর্ব পাকিস্তানের (বর্তমান বাংলাদেশ) প্রায় ৩০ জন ছাত্র অধ্যায়ন করত। তাদেরকে পূর্ব পাকিস্তান থেকে করাচিতে গিয়ে নিয়মিত পড়ালেখা করতে হত, যা একটি বাঙ্গালি পরিবারের জন্য খুবই ব্যয়বহুল ছিল । এতে বাঙ্গালি ছাত্ররা প্রায় অসহায় হয়ে পড়ে। তখন তারা করাচির সুইডিশ-পাকিস্তান ইনস্টিটিউট অব টেকনোলজির প্রধান উপদেষ্টা মিস্টার মাক্স ও. লেদেন এর সাথে দেখা করেন এবং পূর্ব পাকিস্তানে এ রকম একটি জাতীয় ইনস্টিটিউট প্রতিষ্ঠা করার জন্য অনুরোধ করেন। তিনি ব্যাপারটি আগ্রহের সাথে দেখেন এবং তাদেরকে সরকারের কাছে প্রস্তাবটি উপস্থাপন করার পরামর্শ দেন। ছাত্ররা একত্রিত হয়ে তৎকালীন পাকিস্তানের কেন্দ্রীয় সরকারের শিল্পমন্ত্রী এ. কে. খান এর সাথে দেখা করেন। তিনি তৎকালীন মন্ত্রীপরিষদের প্রভাবশালী বাঙ্গালি মন্ত্রী ছিলেন। তিনি সরকারের কাছে চট্টগ্রামের কাপ্তাইতে এই ইনস্টিটিউটটি প্রতিষ্ঠা কারার প্রস্তাব করেন। পরবর্তীতে, কেন্দ্রীয় সরকারের আহবানে সুইডেন থেকে আগত উচ্চ পর্যায়ের প্রতিনিধির একটি দল কাপ্তাই সফর করেন এবং প্রকল্প এলাকা পরিদর্শন করে তাদের সম্মতি জানান। এর কিছুদিন পরই, ১৯৬০ সালে, “SENTAB” নামের একটি সুইডিশ নির্মাণ প্রতিষ্ঠান তাদের নির্মাণ কাজ শুরু করে এবং ১৯৬৫ সালে এর নির্মাণ কাজ সমাপ্ত হয়।
অবস্থান
বাংলাদেশ সুইডেন পলিটেকনিক ইনস্টিটিউট রাঙ্গামাটি জেলার কাপ্তাই উপজেলায় প্রায় ৩০.৫ একর জমি জুড়ে অবস্থিত।
প্রযুক্তি
বাংলাদেশ সুইডেন পলিটেকনিক ইনস্টিটিউটে বর্তমানে ৭টি প্রযুক্তি চালু আছে।
শিক্ষা পদ্ধতি
বাংলাদেশ সুইডেন পলিটেকনিক ইনস্টিটিউট ৪ বছর মেয়াদী ডিপ্লোমা ইন ইঞ্জিনিয়ারিং কোর্স প্রদান করে। এর প্রতিটি বিভাগ আটটি পর্বে বিভক্ত। কোর্স শেষে একজন শিক্ষার্থী ৪ বা তার সমান সিজিপিএ অর্জন করে। অষ্টম বা শেষ পর্ব হলো ইন্ডাস্ট্রিয়াল ট্রেনিং পর্ব। একজন শিক্ষার্থী প্রায় ছয় মাস ধরে একটি শিল্পে একটি নির্বাচিত প্রযুক্তি সম্পর্কে ব্যবহারিক তথ্য শেখে। বাংলাদেশ সুইডেন পলিটেকনিক ইনস্টিটিউটে প্রতি পর্বের ৬৫% শিক্ষার্থী সরকার থেকে বৃত্তি পায়। এছাড়াও বিশ্ব ব্যাংক গোষ্ঠী থেকে নির্বাচিত শিক্ষার্থীরা প্রতি পর্বে ৪৮০০ টাকা করে বৃত্তি পায়। আবার প্রতি বিভাগে ইন্ডাস্ট্রিয়াল ট্রেনিং চলাকালে প্রত্যেক শিক্ষার্থী মাসিক ভাতা পায়।
দি ইন্ডিয়ান এক্সপ্রেস
দ‌্য ইন্ডিয়ান এক্সপ্রেস ভারতের একটি দৈনিক ইংরেজি সংবাদপত্র। ১৯৩১ সালে চেন্নাইয়ের পি. বরদারাজুলু নাইডু এই সংবাদপত্রটি প্রথম প্রকাশ করেন। ১৯৯১ সাল পর্যন্ত এই সংবাদপত্রের মালিক ছিলেন রামনাথ গোয়েঙ্কা। ১৯৯১ সালের রামনাথ গোয়েঙ্কার মৃত্যুর পর ১৯৯৯ সালে গোয়েঙ্কাদের পারিবারিক বিবাদের ফলে এই পত্রিকার মালিকানা দ্বিধাবিভক্ত হয়ে যায়। গোষ্ঠীর একটি অংশ দক্ষিণ ভারত থেকে দ্য নিউ ইন্ডিয়ান এক্সপ্রেস চালু করেন; অন্যদিকে উত্তর ভারতের সংস্করণটি মুম্বই থেকে প্রকাশিত হতে শুরু করে। এই সংস্করণটির নাম হয় "দ‌্য ইন্ডিয়ান এক্সপ্রেস"। ভারতের প্রত্যেকটি প্রধান শহর থেকে এই পত্রিকার সংস্করণ প্রকাশিত হয়। বর্তমানে এটি ভারতের একটি গুরুত্বপূর্ণ তথা সারা বিশ্বে প্রচারিত সংবাদপত্র।
এশিয়ান টেস্ট চ্যাম্পিয়নশীপ
এসিসি এশিয়ান টেস্ট চ্যাম্পিয়নশীপ এশিয়ার টেস্টখেলুড়ে দলগুলোর মধ্যকার পেশাদার টেস্ট ক্রিকেট প্রতিযোগিতা। বাংলাদেশ, ভারত, পাকিস্তান ও শ্রীলঙ্কা - এ চারটি দল প্রতিযোগিতায় অংশগ্রহণ করে থাকে। তবে এ প্রতিযোগিতাটি ক্রিকেট বর্ষপঞ্জী অনুযায়ী নিয়মিতভাবে অনুষ্ঠিত হয় না। এ পর্যন্ত মোট দুইবার ১৯৯৮-৯৯ ও ২০০১-০২ মৌসুমে অনুষ্ঠিত হয়েছে। প্রথম প্রতিযোগিতায় পাকিস্তান ও দ্বিতীয় প্রতিযোগিতায় শ্রীলঙ্কা জয়লাভ করে। শুরুতে এশিয়া কাপের সাথে মিল রেখে প্রতি দুই বছর অন্তর এ প্রতিযোগিতা নিয়মিতভাবে আয়োজনের কথা ছিল।
ইতিহাস
অস্ট্রেলিয়া, ইংল্যান্ড ও দক্ষিণ আফ্রিকার অংশগ্রহণে ১৯১২ সালের ত্রি-দেশীয় প্রতিযোগিতার পর দুইয়ের অধিক দলের অংশগ্রহণে এশিয়ান টেস্ট চ্যাম্পিয়নশীপ দ্বিতীয় উদাহরণ হিসেবে রয়েছে। আন্তর্জাতিক ক্রিকেট কাউন্সিলের পরিকল্পনাধীন টেস্ট ক্রিকেট বিশ্বকাপ প্রতিযোগিতা প্রবর্তনের পূর্বে পরীক্ষামূলকভাবে এ প্রতিযোগিতাটি করা হয়েছিল বলে ধারণা করা হয়।
২০০৬ সালে আন্তর্জাতিক ক্রিকেট সময়সূচী বাস্তবায়নে সময় না থাকায় এশিয়ান ক্রিকেট কাউন্সিল এ প্রতিযোগিতা বাতিল করে। অংশগ্রহণকালী সদস্যদের সময়সূচীর সাংঘর্ষিকতার কারণে চার বছরের জন্য তৃতীয় পর্যায়ের চ্যাম্পিয়নশীপ প্রতিযোগিতা বিলম্বিত করা হয়। এছাড়াও আনুষ্ঠানিকভাবে আইসিসি টেস্ট চ্যাম্পিয়নশীপ ব্যবস্থা প্রবর্তনের ফলে টেস্ট রেটিংয়ে ভারসাম্য রক্ষার্থে এর প্রভাব রয়েছে।
১৯৯৮-৯৯ এশিয়ান টেস্ট চ্যাম্পিয়নশীপ
ফেব্রুয়ারি ও মার্চ, ১৯৯৯ সালে ভারত, পাকিস্তান ও শ্রীলঙ্কা প্রতিযোগিতার উদ্বোধনী আসরে প্রতিদ্বন্দ্বিতায় অবতীর্ণ হয়। ঐ সময়ে বাংলাদেশ দলের আইসিসি কর্তৃক টেস্ট ক্রিকেটের মর্যাদা পায়নি।
রাউন্ড-রবিন খেলায় তিনটি খেলায় তিন দল অংশ নেয়। জয়ে ১২, টাইয়ে ৬ ও ড্র বা পরাজয়ে কোন পয়েন্ট রাখা হয়নি। তবে, দলের বোলিং ও ব্যাটিংশৈলীর উপর নির্ভর করে বোনাস পয়েন্ট প্রদানের ব্যবস্থা রাখা হয়। রাউন্ড-রবিন খেলাগুলো আয়োজনের জন্য পর্যায়ক্রমে তিন দেশের মাঠ ব্যবহৃত হয়। তন্মধ্যে, চূড়ান্ত খেলাটি নিরপেক্ষ মাঠ হিসেবে বাংলাদেশের রাজধানী ঢাকায় অনুষ্ঠিত হয়।
পাকিস্তান দল শ্রীলঙ্কাকে ইনিংস ও ১৭৫ রানের বিরাট ব্যবধানে পরাজিত করে প্রথম এশিয়া টেস্ট চ্যাম্পিয়নশীপের শিরোপা লাভ করে।
২০০১-০২ এশিয়ান টেস্ট চ্যাম্পিয়নশীপ
বাংলাদেশ, পাকিস্তান ও শ্রীলঙ্কা আগস্ট, ২০০১ থেকে মার্চ, ২০০২ পর্যন্ত অনুষ্ঠিত দ্বিতীয় এশিয়ান টেস্ট চ্যাম্পিয়নশীপে প্রতিযোগিতা করে। ২০০১-০২ মৌসুমে ভারত-পাকিস্তানের মধ্যকার রাজনৈতিক অস্থিরতা ও দুরে থাকার নীতি অবলম্বনের ফলে এ প্রতিযোগিতায় অংশগ্রহণ থেকে নিজেদের দূরে সরিয়ে রাখে ভারত দল।
লাহোরের গাদ্দাফি স্টেডিয়ামে ফাইনাল অনুষ্ঠিত হয়। শ্রীলঙ্কা ৮ উইকেটের ব্যবধানে পাকিস্তানকে পরাজিত করে দ্বিতীয় এশিয়ান টেস্ট চ্যাম্পিয়নশীপের শিরোপা লাভ করে।
গ্রোভার ক্লিভল্যান্ড
গ্রোভার ক্লিভ্‌ল্যান্ড (মার্চ ১৮, ১৮৩৭ – জুন ২৪, ১৯০৮) মার্কিন যুক্তরাষ্ট্রের ২২তম এবং ২৪তম রাষ্ট্রপতি।
ফরচুন বরিশাল
ফরচুন বরিশাল হচ্ছে একটি ফ্রাঞ্চাইজ ভিত্তিক বাংলাদেশী টি২০ ঘরোয়া ক্রিকেট দল যারা ২০২০-২১ বঙ্গবন্ধু টি২০ কাপ প্রতিযোগিতায় প্রথম অংশ গ্রহণ করে। বাংলাদেশ ক্রিকেট বোর্ড (বিসিবি) ২ কোটি টাকার বিনিময়ে দলটির মালিকানা ফরচুন গ্রুপের কাছে বিক্রয় করে। দলটি বিশেষ করে বরিশাল বিভাগকে উপস্থাপন করে।
দলটি মূলত ২০১২ সালে বরিশাল বার্নার্স (সংক্ষেপে বিবি নামে পরিচিত) হিসাবে বিপিএলের উদ্বোধনী মৌসুমের জন্য প্রতিষ্ঠিত হয়েছিল। বার্নাররা ২০১২ সালে বিপিএল রানার্সআপ ছিল। বিপিএলের দ্বিতীয় সংস্করণের পরে ২০১৩ সালে বিলুপ্ত হওয়া দলগুলির মধ্যে একটি ছিল বার্নার্স।
খেলোয়াড়
২০২২ সালের অনুষ্ঠিত খেলোয়াড় ড্রাফটে ফরচুন বরিশালের টার্গেট কৃত খেলোয়াড়গন নিম্নরূপ
রশিদ আলি আল-কাইলানি
রশিদ আলি আল-কাইলানি (رشيد عالي الكيلاني, ),  (১৮৯২ – ২৮ আগস্ট ১৯৬৫), ছিলেন ইরাকের প্রধানমন্ত্রী। ইরাক থেকে ব্রিটিশ প্রভাব দূরতে প্রচেষ্টা চালানোর কারণে তাকে স্মরণ করা হয়। ১৯৪০ থেকে ১৯৪১ সালের সংক্ষিপ্ত মেয়াদকালে তিনি ব্রিটিশ প্রভাব হ্রাস করার জন্য বিশ্বযুদ্ধের অক্ষশক্তির সাথে সমঝোতায় আসার চেষ্টা করেছিলেন।
স্নিয়াভলং ধর
স্নিয়াভলং ধর মেঘালয়ের জাতীয় পিপলস পার্টির রাজনীতিবিদ। তিনি নারতিয়াং আসন থেকে ২০১৮ সালে মেঘালয় বিধানসভা নির্বাচনে নির্বাচিত হয়েছেন। তিনি ২০১৩ সাল থেকে কনরাড সাংমা মন্ত্রীর বাণিজ্য ও শিল্প, সম্প্রদায় ও পল্লী উন্নয়ন, মাটি ও জল সংরক্ষণ, পরিবহন মন্ত্রী ছিলেন।
রশিদ আলি আল-কাইলানি
প্রারম্ভিক জীবন
রশিদ আলি বাগদাদের খ্যাতনামা কাইলানি পরিবারে জন্মগ্রহণ করেন। তার বাবার নাম আবদুল ওয়াহহাব আল-কাইলানি। রশিদ আলি বাগদাদ আইন স্কুলে লেখাপড়া করেছেন। উকিল হওয়ার পর তিনি রাজনীতিতে যোগ দেন।
স্নিয়াভলং ধর
তথ্যসূত্র
Sniawbhalang Dhar
রশিদ আলি আল-কাইলানি
রাজনৈতিক জীবন
১৯২৪ সালে কাইলানি প্রধানমন্ত্রী ইয়াসিন আল-হাশিমির সরকারে তিনি তার রাজনৈতিক জীবন শুরু করেন। হাশিমি তাকে সরকারের বিচারমন্ত্রী নিযুক্ত করেন। উভয়েই আরব জাতীয়তাবাদি ছিলেন এবং ইরাকের আভ্যন্তরীণ রাজনীতিতে ব্রিটেনের হস্তক্ষেপের বিরোধী ছিলেন। ১৯৩০ সালে প্রধানমন্ত্রী নুরি আল সাইদের সরকারের স্বাক্ষরিত ইঙ্গ-ইরাকি চুক্তি তারা প্রত্যাখ্যান করেছিলেন। তারা হিজব আল-ইখা আল-ওয়াতানি দল গঠন করেছিলেন। ১৯৩৩ সালে কাইলানি প্রধানমন্ত্রী হন। কিন্তু তিনি আট মাসের বেশি ক্ষমতায় ছিলেন না।
১৯৪০ সালের ৩১ মার্চ তিনি পুনরায় প্রধানমন্ত্রী হন। ইতিমধ্যে দ্বিতীয় বিশ্বযুদ্ধ শুরু হয় এবং বাদশাহ গাজি বিন ফয়সাল মারা যান। গাজির চার বছর বয়সী ছেলে দ্বিতীয় ফয়সাল নতুন বাদশাহ হন এবং গাজির চাচা আবদুল্লাহ বিন আলি তত্ত্বাবধায়ক হিসেবে ফয়সালের পক্ষে শাসনকাজ তদারক করেন। যুদ্ধে আবদুল্লাহ ব্রিটেনকে সমর্থন করেছিলেন। কিন্তু কাইলানি ভিন্ন মত প্রকাশ করে মিত্রবাহিনীকে ইরাকের ভূখণ্ড ব্যবহারের অনুমতি দিতে রাজি হননি। কাইলানি ইতালির সাথে সম্পর্কচ্ছেদ করতে রাজি হননি। জার্মান সমর্থন আদায়ের উদ্দেশ্যে তুরস্কে জার্মান রাষ্ট্রদূত ফ্রাঞ্জ ফন পাপানের সাথে সাক্ষাতের জন্য তিনি তার বিচারমন্ত্রী নাজি শওকতকে আঙ্কারায় প্রেরণ করেন। দ্বিতীয় বিশ্বযুদ্ধ চলাকালে বাগদাদ মধ্যপ্রাচ্যে নাৎসিদের গোয়েন্দা কর্মকাণ্ডের একটি কেন্দ্র ছিল।
১৯৪১ ইরাকি অভ্যুত্থান
ব্রিটেন ইরাকের উপর কঠোর অর্থনৈতিক অবরোধ আরোপ করেছিল। পাশাপাশি উত্তর আফ্রিকায় ইতালীয়দের বিরুদ্ধে ব্রিটিশদের বিজয়ের ফলে কাইলানির সরকারের প্রতি সমর্থন হ্রাস পায়। ১৯৪১ সালের ৩১ জানুয়ারি আবদুল্লাহ বিন আলির চাপের কারণে তিনি প্রধানমন্ত্রীর পদ ত্যাগ করেন। এর ফলে ব্রিটেনের প্রতি তার ও তার সমর্থকদের বিরূপ অনুভূতি আরো বৃদ্ধি পায়। আবদুল্লাহকে উৎখাত করে ক্ষমতা দখলের জন্য কয়েকজন সেনা অফিসারের সাথে মিলে তিনি ১৯৪১ সালের অভ্যুত্থানের পরিকল্পনা করেন। ৩১ মার্চ আবদুল্লাহ এই পরিকল্পনার কথা জেনে যাওয়ার পর দেশত্যাগ করেন।
১ এপ্রিল অভ্যুত্থান সংঘটিত হয় ৩ এপ্রিল কাইলানি নতুন সরকারের প্রধানমন্ত্রীর পদ লাভ করেন। ক্ষমতায় আসার পর তিনি হাব্বানিয়ায় অবস্থিত ব্রিটিশ বিমানবাহিনীর ঘাটির মোকাবেলার জন্য ইরাকি গোলন্দাজদেরকে প্রেরণ করেন। ইরাকি সেনারা বিমানঘাটি অবরোধ করে।
ইরাক মিত্রশক্তির অন্যতম প্রধান পেট্রোলিয়াম সরবরাহকারী ছিল। এছাড়াও ইরাক ছিল ভারত থেকে মিশরের যাওয়ার একটি গুরুত্বপূর্ণ পথ। ইরাককে নিয়ন্ত্রণে রাখার জন্য ব্রিটিশ প্রধানমন্ত্রী উইনস্টন চার্চিল জেনারেল আর্চি‌বল্ড ওয়াভেলকে হাব্বানিয়ার বিমানঘাটি রক্ষার নির্দেশ দেন। ১৮ এপ্রিল ভারত থেকে ব্রিটিশ বাহিনী বসরায় এসে পৌছায়। এদিকে মেন্ডেটরি প্যালেস্টাইন থেকে আরেকটি বাহিনী ইরাকে প্রেরণের জন্য গঠন করা হয়।
ইঙ্গ-ইরাকি যুদ্ধ
৩১ মে ব্রিটিশ ও ইরাকিদের মধ্যে যুদ্ধবিরতি স্বাক্ষরিত হয়। ১ জুন আবদুল্লাহ বাগদাদ ফিরে আসেন এবং তার সরকার পুনপ্রতিষ্ঠিত হয়।
পারস্য, জার্মানি ও সৌদি আরব
১৯৪১ সালের ২৫ আগস্ট ব্রিটেন ও সোভিয়েত সেনারা পারস্যে হামলা চালিয়ে রেজা শাহকে উৎখাত করে। এরপর কাইলানি ইউরোপে চলে যান। বার্লিনে তাকে প্রবাসী ইরাকি সরকারের নেতা হিসেবে স্বীকৃতি দেয়া হয়। জার্মানির পরাজয়ের পর তিনি সৌদি আরবে আশ্রয় নেন।
পরবর্তী জীবন ও মৃত্যু
১৯৫৯ সালে রাজতন্ত্র উৎখাতের পর কাইলানি ইরাক ফিরে আসেন। দেশে আসার পর তিনি আবদুল করিম কাসিমের সরকারের বিরুদ্ধে অভ্যুত্থানের পরিকল্পনা করেছিলেন। কিন্তু পরিকল্পনা ফাস হয়ে যায়। কাইলানিকে মৃত্যুদণ্ডের নির্দেশ দেয়া হলেও পরে ক্ষমা করা হয়। এরপর তিনি বৈরুতে নির্বাসিত হন। ১৯৬৫ সালে তিনি বৈরুতে মৃত্যুবরণ করেন।
বেগম বদরুন্নেসা আহমদ
জন্ম ও শিক্ষা
বদরুন্নেসা ১৯০৩ সালে তৎকালীন ব্রিটিশ ভারতে মানিকগঞ্জ জেলার সিংগাইরের পারিল নওহাদ্দা গ্রামে পারিল জমিদার পরিবারে জন্মগ্রহণ করেন। কলকাতার বিশিষ্ট্য ব্যবসায়ী মোসলেহউদ্দীন আহমদের সাথে তার বিয়ে হয়। বিয়ের পর তিনি কলকাতায় বসবাস করেন এবং সেখানে নারী শিক্ষার উন্নয়নে কাজ শুরু করেন।
কর্মজীবন
১৯৩০ সালে বেগম বদরুন্নেসা আহমদ কলকাতার আবদুল্লাহ সোহরাওয়ার্দী বালিকা বিদ্যালয়ের ম্যানেজিং কমিটিতে যোগদান করেন। ১৯৪৬ সালের প্রত্যক্ষ কর্ম দিবসে কলকাতার মির্জাপুর রাস্তায় সাম্প্রদায়িক দাঙ্গা প্রতিরোধে সাহসিকতার সাথে কাজ করেছিলেন। ভারত বিভক্ত হয়ে পাকিস্তান ও ভারত রাষ্ট্রের জন্ম হলে তিনি ১৯৫১ সালে ঢাকায় চলে আসেন এবং গেন্ডারিয়ায় বসবাস শুরু করেন। তিনি গেন্ডারিয়া প্রাথমিক বিদ্যালয় প্রতিষ্ঠা করেন এবং তিনি বুলবুল ললিতকলা একাডেমির প্রতিষ্ঠাতা সদস্য ছিলেন। বেগম বদরুন্নেসা নিখিল পাকিস্তান মহিলা সমিতি, পাকিস্তান শিশু কিশোর কাউন্সিল, পাকিস্তান সমাজকল্যাণ সংস্থা, মানিকগঞ্জ সমিতির সদস্য ছিলেন। ১৯৬০ সালে তিনি মুসলিম বালিকা বিদ্যালয়ে শিক্ষকতা শুরু করেন।
মৃত্যু
১৯৮০ সালের ২০ এপ্রিল বদরুন্নেসা আহমদ মারা যান এবং তাকে আজিমপুর কবরস্থানে দাফন করা হয়। সমাজকল্যাণ মূলক কাজের জন্য তাকে তমঘা-ই-পাকিস্তান খেতাবে ভূষিত করা হয়েছিল, যা তিনি ১৯৬৯ সালের গণ-অভ্যুত্থানের সময় বর্জন করেছিলেন। তার ভাতিজি আশরাফি খানম বাংলায় প্রথম মহিলা মুসলিম সংগীতশিল্পী।
জুম্বা
জুম্বা হল একটি ফিটনেস প্রোগ্রাম যাতে কার্ডিও এবং ল্যাটিন-অনুপ্রাণিত নাচ জড়িত। এটি ২০০১ সালে কলম্বীয় নৃত্যশিল্পী এবং নৃত্যপরিচালক বেতো পেরেস দ্বারা প্রতিষ্ঠিত হয়েছিল, এবং ২০১২ সাল নাগাদ এটির ১,১০,০০০টি অবস্থান ছিল এবং ১২ মিলিয়ন লোক সাপ্তাহিক ক্লাস নেয়। জুম্বা হল জুম্বা ফিটনেস, এলএলসি, এর মালিকানাধীন একটি ট্রেডমার্ক।
দেশি কালী কাইট্টা
দেশি কালী কাইট্টা বা শামুকভুক কালী কাইট্টা (Indian black turtle বা Indian pond terrapin), (দ্বিপদ নাম: Melanochelys trijuga) হচ্ছে কচ্ছপের একটি প্রজাতি। এটি ভারত, নেপাল, পাকিস্তান, শ্রীলঙ্কা, মায়ানমার, মালদ্বীপ, থাইল্যান্ড এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
জুম্বা
উৎপত্তি
জুম্বা ১৯৯০ সালে নৃত্যশিল্পী এবং নৃত্যপরিচালক বেতো পেরেস, কলম্বিয়ার ক্যালিতে একজন এরোবিক্স প্রশিক্ষক দ্বারা তৈরি করা হয়েছিল। একদিন তার স্বাভাবিক সঙ্গীত ভুলে গিয়ে, এবং ক্লাসের জন্য ল্যাটিন নৃত্য সঙ্গীতের ক্যাসেট টেপ (সালসা এবং মেরেঙ্গু) ব্যবহার করার পরে, পেরেজ সঙ্গীতকে একীভূত করতে শুরু করেন এবং অন্যান্য ক্লাসে নাচ শুরু করেন, এটিকে "রামব্যাকাইজ" বলে।
২০০১ সালে, পেরেজ জুম্বা চালু করার জন্য আলবার্তো পার্লম্যান এবং আলবার্তো আঘিয়নের সাথে অংশীদারিত্ব করেন এবং ত্রয়ী ইনফোমার্সিয়ালের মাধ্যমে বিক্রি হওয়া ফিটনেস ভিডিওগুলির একটি সিরিজ প্রকাশ করে।  পেরেজ "জুম্বা" শব্দের বিষয়ে সিদ্ধান্ত নেন কারণ কিউবার বাদ্যযন্ত্রের ধারা "রুম্বা" শব্দের সাথে মিল রয়েছে। পেরেজ এবং তার সঙ্গী "সুম্বা" তে না আসা পর্যন্ত "রুম্বা" এর প্রথম অক্ষরটি প্রতিস্থাপন করতে শুরু করেন এবং পেরেজ শেষ পর্যন্ত এটিকে 'z' অক্ষর দিয়ে বানান করার সিদ্ধান্ত নেন কারণ তিনি ছোটবেলায় কাল্পনিক চরিত্র জোরো পছন্দ করেছিলেন।
২০১২ সালে, ইনসাইট ভেনচার পার্টনার্স এবং রেইন গ্রুপ এই উদ্যোগে বিনিয়োগ করেছিল। কোম্পানিটি ক্লাস ইন্সট্রাকশনে প্রসারিত হয় এবং পার্লম্যানের মতে, ২০১৫ সালের মধ্যে, ১৮৬টি দেশে ১৪ মিলিয়ন জুম্বা ছাত্র ছিল।
বাংলাদেশ শিশু একাডেমি সাহিত্য পুরস্কার
বাংলাদেশ শিশু একাডেমি সাহিত্য পুরস্কার হলো বাংলাদেশের একটি জাতীয় এবং বেসামরিক পুরস্কার। প্রতিবছর বাংলাদেশের শিশু সাহিত্যে সামগ্রিক অবদানের জন্য একজন সাহিত্যসেবীকে এই পুরস্কারটি প্রদান করা হয়।
বোমা হামলা (চলচ্চিত্র)
বোমা হামলা হচ্ছে ২০০২ সালে মুক্তিপ্রাপ্ত বাংলাদেশী রাজনৈতিক পটভুমির মারপিটধর্মী চলচ্চিত্র। এটি ফোর প্লাস প্রোডাকশনের ব্যানারে পান্না মুভিজের প্রযোজনার একটি চলচ্চিত্র। পরিচালনা করেছেন মালেক আফসারী।      শ্রেষ্ঠাংশে অভিনয় করেছেন মান্না, ডিপজল, সিমলা, ময়ূরী, নাসির খান, নাসরিন সহ আরো অনেকে।
চলচ্চিত্রটি ২০০২ সালের ১৭ ডিসেম্বর বাংলাদেশে মুক্তি পায়। চলচ্চিত্র মুক্তির পরে সিনেমা হলে জংগিরা বোমা হামলা করে, এতে অনেক নিরীহ মানুষ প্রান হারায়। বোমা হামলার ভয়ে দর্শক হল বিমূখ হতে থাকে এর কিছু দিন পর ছবিটি পুনরায় মুক্তি দেওয়ার পরে ব্যাবসায়িক সফল হয়।
উল্লেখ্য
চলচ্চিত্র মুক্তির পরে সিনেমা হলে জংগিরা বোমা হামলা করে, এতে অনেক নিরীহ মানুষ প্রান হারায়।
ডেভিড ডিরিঙ্গার
ডেভিড ডিরিঙ্গার (১৬ জুন ১৯০০ - ১৩ ফেব্রুয়ারি ১৯৭৫) একজন ব্রিটিশ ভাষাবিজ্ঞানী, প্রত্নবিদ ও লেখক ছিলেন। তিনি লিখন পদ্ধতি-র ওপর বহু জনপ্রিয় বই লিখেছেন।
জীবনী
ডিরিঞ্জার ১৯০০ সালের ১৬ই জুন তৎকালীন অস্ট্রিয়ার অংশ ত্‌লুমাচে (বর্তমান ইউক্রেন) জন্মগ্রহণ করেন। তার পিতা ইয়াকব মুনৎজার ও মাতা মির্ল ডিরিঞ্জার। তিনি উচ্চ বিদ্যালয় পর্যন্ত তলুমাচে ছিলেন, কিন্তু পরে জীবিকার তাগিদে ইতালি চলে যান। ১৯২৭ সালে তিনি ফ্লোরেন্স বিশ্ববিদ্যালয় থেকে সাহিত্যে ডক্টরেট ডিগ্রি অর্জন করেন। এরপর ১৯২৯ সালে তিনি প্রাচীন ইতিহাসে ডিপ্লোমা অর্জন করেন। ১৯৩১ থেকে ১৯৩৩ সাল পর্যন্ত তিনি ফ্লোরেন্সে অধ্যাপক হিসেবে নিয়োজিত ছিলেন। তার প্রথম আগ্রহের বিষয় ছিল এট্রুস্কানদের সংস্কৃতি। ১৯৩০ থেকে ১৯৩৯ সালে তিনি টাস্কানিতে খনন কার্য চালান।
ডিরিঞ্জার কেমব্রিজের এমিরিটাস অধ্যাপক থাকাকালীন ১৯৭৫ সালের ১৩ই ফেব্রুয়ারি ইংল্যান্ডের কেমব্রিজে মৃত্যুবরণ করেন। মৃত্যুকালে তার স্ত্রী এলেনা (চেচ্চিনি) ও কন্যা কেদমা বেঁচে ছিলেন।
বাঞ্চানগর ইউনিয়ন
বাঞ্চানগর বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি সাবেক ইউনিয়ন।
ইতিহাস
বাঞ্চানগর ইউনিয়ন ছিল লক্ষ্মীপুর সদর উপজেলার ৫নং ইউনিয়ন পরিষদ। ১৯৭৬ সালের ১ সেপ্টেম্বর এ ইউনিয়নের সম্পূর্ণ অংশ লক্ষ্মীপুর পৌরসভার অন্তর্ভুক্ত হওয়ায় ইউনিয়ন পরিষদ কার্যক্রম বিলুপ্ত হয়ে যায়।
বঙ্গানপল্লী রাজ্য
থাম্ব| ১৯১৩ সালে [[মাদ্রাজ প্রেসিডেন্সী|মাদ্রাজ প্রেসিডেন্সিতে বঙ্গানপল্লী রাজ্যের অবস্থান দেখাচ্ছে ]] বঙ্গানপল্লী রাজ্য ছিল ব্রিটিশ রাজ আমলে ভারতের অন্যতম দেশীয় রাজ্য ছিল। রাজ্যটি ১৬৬৫ সালে প্রতিষ্ঠিত হয়েছিল এবং এর রাজধানী বঙ্গপল্লীতে ছিল। এর শাসকরা ছিলেন শিয়া মুসলিম এবং শেষ শাসক ১৯৪৮ সালের ২৩ ফেব্রুয়ারি ভারতীয় ইউনিয়নে যোগদানের স্বাক্ষর করেন।
ইতিহাস
বঙ্গানপল্লী দুর্গ গ্রামটি ১৬০১ সালে অস্পষ্টতা থেকে উদ্ভূত হয়েছিল, যখন বিজাপুরের সুলতান ইসমাইল আদিল শাহ পূর্ববর্তী শাসক রাজা নন্দ চক্রবর্তীকে বাস্তুচ্যুত করেছিলেন এবং দুর্গ অধিকার করেছিলেন বলে রেকর্ড করা হয়। বেশ কয়েক দশক পরে, বঙ্গানাপল্লী একটি বৃহৎ প্রদেশের অন্তর্ভুক্ত ছিল যা বিজাপুরের সুলতান তার বিশ্বস্ত জেনারেল সিদ্দী সাম্বালের নিয়ন্ত্রণে রেখেছিলেন। সিঙ্গি লোকেদেরকে বঙ্গানপল্লী দুর্গের উল্লেখযোগ্য উন্নতি করার জন্য কৃতিত্ব দেওয়া হয়।
বঙ্গানপল্লী ফয়জ আলী খানের বংশধররা প্রথমে মুঘল সাম্রাজ্যের জায়গির হিসাবে শাসন করেছিলেন, এবং হায়দরাবাদের নিজাম মুঘলদের কাছ থেকে ১৭২৪ সালে হায়দরাবাদের জায়গির হিসাবে তার স্বাধীনতার ঘোষণা দেওয়ার পরে। ফয়জ আলী খানও পুরুষ উত্তরাধিকারী ব্যতীত মারা যান এবং বঙ্গানপল্লী তার নাতি হুসেন আলী খান উত্তরাধিকার সূত্রে পেয়েছিলেন। হুসেন আলী খানের শাসনের শেষের দিকে, মহীশুরের হায়দার আলী এই অঞ্চলে তার ক্ষমতা প্রসারিত করেন এবং হুসেন আলী খান হায়দার আলীর প্রতি তাঁর আনুগত্য ঝুকিয়ে দেন। হুসেন আলী খান ১৭৮৩ সালে মারা যান এবং তাঁর অল্প বয়স্ক পুত্র গোলাম মুহাম্মদ আলী ক্ষমতায় বসেন এবং তাঁর চাচা মাধ্যমে শাসন পরিচালানা করেন। এক বছরের ব্যবধানের মধ্যে, হায়দারের উত্তরসূরি টিপু সুলতান তাদের বঙ্গানপল্লী থেকে তাড়িয়ে দেয়; তারা হায়দরাবাদে আশ্রয় নিয়েছিল এবং ১৭৮৯ সালে বঙ্গানপল্লীর দাবিতে পুুুুুনরায় ফিরে এসেছিল। এর খুব অল্প সময়ের মধ্যেই, চঞ্চলমালার নিকটবর্তী জায়গির বিয়ের মাধ্যমে বঙ্গানপল্লীর নবাবের অধীন হয়েছিল।
বঙ্গানপল্লী ১৯ শতকের গোড়ার দিকে ব্রিটিশ ভারতের দেশীয় রাজ্যে পরিণত হয়েছিল। মাদ্রাজ প্রেসিডেন্সির ব্রিটিশ গভর্নর দুবার আর্থিক অব্যবস্থার জন্য প্রথমবারের মতো রাজ্য প্রশাসন অধিগ্রহণ করেছিলেন, প্রথমবার ১৮৩২ থেকে ১৮৪৮ এবং দ্বিতীয়বার কয়েক মাসের জন্য ১৯০৫ সালে।
১৯০১ সালে, বঙ্গনপল্লী রাজ্যর জনসংখ্যা ছিল ৩২,২৬৪ এবং আয়তন ছিল ৬৬০ কিমি² (২৫৫ বর্গ মাইল) )।
১৯৪৮ সালে, বঙ্গানপল্লীর শাসক সদ্য স্বাধীন ভারতকে স্বীকৃতি দেন এবং বঙ্গানপল্লীর  তৎকালীন মাদ্রাজ প্রেসিডেন্সির কর্নুল জেলায় অন্তর্ভুক্ত করা হয়। ১৯৫৩ সালে, কর্নুল জেলা সহ মাদ্রাজ রাজ্যের উত্তরের জেলাগুলি অন্ধ্রের নতুন রাজ্য হয়, যা ১৯৫৬ সালে অন্ধ্র প্রদেশে পরিণত হয়
শাসক
আনুমানিক ১৬৬৫ এবং ১৮৭৬ সালের মধ্য বঙ্গানপল্লী রাজ্যের শাসকদের "কিলাদার" উপাধি ছিল।